Administrata e Presidentit Biden shqyrton sanksione të reja ndaj Bjellorusisë
Shtetet e Bashkuara po shqyrtojnë reagimin ndaj varësisë së Bjellorusisë nga Rusia dhe ndaj shtypjes së disidencës në vend
E emëruara për ambasadore amerikane në Bjellorusi u tha ligjvënësve amerikanë të mërkurën se ndërvarësia e këtij vendi nga Rusia është rritur në mënyrë domethënëse. Siç njofton korrespondentja e Zërit të Amerikës, Catherine Gypson, paralajmërimi vjen ndërsa një komision i Senatit amerikan po shqyrton opsionet për të reaguar ndaj arrestimit në Bjellorusi muajin e kaluar të opozitarit Raman Pratasevich. Protestat në Uashington dhe në kufirin e Lituanisë, sollën në vëmendje shtypjen e vazhdueshme të disidencës në Bjellorusi, pas uljes së detyruar muajin e kaluar të avionit të linjës Ryanair, me qëllim arrestimin e blogerit Raman Pratasevich, një kritik i njohur i udhëheqësit autoritar Alexander Lukashenko. E emëruara për ambasadore amerikane në Bjellorusi u tha ligjvënësve amerikanë të mërkurën se administrata e Presidentit Biden po shqyrton vendosjen e sanksione të reja, krahas fondeve të shtuara për programet e asistencës. , tha Julie Fisher, e emëruara për ambasadore në Bjellorusi. Ndërsa Presidenti Biden ndodhet në Evropë për takimin e G-7ës dhe për një takim me mbështetësin e Lukashenkos, Presidentin rus Vladimir Putin, ligjvënësit thonë se Shtetet e Bashkuara duhet të veprojnë me shpejtësi. tha Senatori demokrat Bob Menendez. Udhëheqësja opozitare bjelloruse Sviatlana Tsikhanouskaya, duke dëshmuar në Kongres nëpërmjet telefonit, tha se Lukashenko po e shndërron vendin në Korenë e Veriut të Evropës. , tha zonja Tsikhanouskaya. Lukashenko, i cili ka qenë në pushtet që nga viti 1994, nënshkroi një ligj këtë javë që shton dënimet me burg për protestuesit pa leje. Protestat kanë vazhduar që kur Lukashenko u rizgjodh në muajin gusht, me një palë zgjedhje që u panë gjerësisht si të manipuluara.